| R170.00 - R250.00
Die Radio Kalahari Orkes tree op by die Tarentaal Teater Rustenburg!
Na lange verwagting sal RKO hul ondersteuners weereens vermaak met een van hul flambojante vertonings.
‘n Mens hoor die snaakste, maar ook die vreemdste en ongelooflikste stories in Radio
Kalahari Orkes se liedjies. Hulle stel jou bekend aan plekke, tye en karakters wat jy
sommer kan sien selfs al kan jy hulle nie sien nie. Radio Kalahari Orkes is vol skop,
lewe, energie en dis terug na die roots, die wortels: kaal, reguit en eerlik.
Sedert Radio Kalahari Orkes (RKO) se bekendstelling in 2005 KKNK, het hulle die harte en voete van die hele nasie landwyd opgeëis. Hulle navolgers is so wydversrpeid soos hulle musiek. Afrikaans, Engels, swart, Capies… almal word geraak en geamuseer deur die ‘orkes’.
Voor in die koor is die geliefde stoepsitter van die Kalahari-oase, Boet (Ian Roberts). Hy lei die orkes in ’n lewendige, soms aw…eregse vertoning van die beste musiek wat Afrikaans sekerlik tans bied. Hulle kan sing! En mondfluitjie speel, riel, dans en kitare slaan…
Die musiek is uniek en eg-Suid-Afrikaans, met invloede uit die hele skatkis van die land se kulture. Op die album word geen genre met rus gelaat nie, van goema tot rock; kwaito tot boeremusiek… en natuurlik nog vele meer. Die orkes se instrumente sluit in kitare, banjo’s, mandolien, mondfluitjie, kazoo, pennywhistle, viool, dromme… en die pragtige Krummelpoppies se agtergrondstemme.
Die songs se lirieke draai ook nie doekies om nie. Die hele landskap van Suid-Afrikaner wees word ondersoek – van rugby tot affirmative action, van liefdesleed tot vleis-eet.
Uit die pen van Ian Roberts kom ook ‘n skitterende lied oor die baasspeurder Piet Byleveld.
Die manne agter meeste van die wysies is hoofsaaklik Dan Roberts en skrywer-joernalis Rian Malan, wat ook sy eie album Alien/Inboorling vrygestel het en met geweldige Malan het ook die Teaterstuk, Die Nagloper geskryf, wat handel oor die lewe van die 1930’s se boeremusiek-held, David de Lange. RKO sal in die toekoms ook hierdie opwindende nouveu-boeremusiek songs by hulle vertoning voeg –
So, trek aan jou opskopskoene, want hier kom ŉ ding…
‘Young rockers, take note – these old ballies know some sh*t – SL Magazine
R170.00 - R250.00